Veiðum á stuttri loðnuvertíð er nú lokið, en íslenski flotinn mátti aðeins veiða tæp sjötíu þúsund tonn. Talið er að útflutningsverðmæti afurða verði allt að 25 milljarðar króna.
Ekkert íslenskt loðnuskip er nú á sjó, enda hafa allar útgerðir lokið veiðum á þessari vertíð sem stóð aðeins í mánuð. Og það tókst að spila eins vel og hægt var úr vertíðinni.
Segir Friðrik Mar Guðmundsson, framkvæmdastjóri Loðnuvinnslunnar á Fáskrúðsfirði. Útgerðirnar stýrðu veiðum á vertíðinni þannig að veiði hófst ekki fyrr en hrognafylling loðnunnar var orðin þannig að hæsta verð fengist fyrir afurðirnar. Þess vegna eru verðmætin eins mikil og raun ber vitni en talið er að útflutningsverðmæti afurða geti orðið allt að 25 milljarðar króna.
Sölumenn loðnuafurða sem rætt var við í morgum segja gott útlit með sölu á afurðum af vertíðinni og útlit fyrir að allt seljist þrátt fyrir hátt verð. Nú sé verið að semja um verð á verðmætustu afurðunum. Það hafi orðið talsverðar verðhækkanir á loðnuafurðum eftir vertíðna fyrir tveimur árum og því þurfi markaðir tíma til að aðlagast því háa verði sem nú er á þessum afurðum. En mikill skortur var orðinn á mörkuðum fyrir frysta loðnu og eftirspurnin er því mikil.
Stutt og snörp 70 þúsund tonna loðnuvertíð er nú á enda og allar útgerðir loðnuskipa hafa lokið veiðum. Talið er að tekist hafi að spila eins vel og hægt var úr þeim tæpum 70 þúsund tonnum sem mátti veiða.